Diari Oficial de la Generalitat Valenciana


Sumari del DOGV 9888, del 09-07-2024 (2024/6644)

RESOLUCIÓ de 26 de juny de 2024, del president del Consell de l'Audiovisual de la Comunitat Valenciana (CACV), per la qual es dona publicitat a l'Acord de 18 de juny de 2024, pel qual es disposa l'execució de les sentències que afecten el concurs públic per a l'adjudicació de programes de televisió digital terrestre de cobertura local a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6644


Organisme emissor
:   Consell de L'Audiovisual de la Comunitat Valenciana

Tipus de document
:   Resolució

RESOLUCIÓ de 26 de juny de 2024, del president del Consell de l'Audiovisual de la Comunitat Valenciana (CACV), per la qual es dona publicitat a l'Acord de 18 de juny de 2024, pel qual es disposa l'execució de les sentències que afecten el concurs públic per a l'adjudicació de programes de televisió digital terrestre de cobertura local a la Comunitat Valenciana. [2024/6644]  
El Consell de l'Audiovisual de la Comunitat Valenciana (CACV) va adoptar en una sessió plenària de data 18 de juny de 2024 l'Acord número 16/24, de 18 de juny de 2024, pel qual es disposa l'execució de les sentències que afecten el concurs públic per a l'adjudicació de programes de televisió digital terrestre de cobertura local a la Comunitat Valenciana, per la qual cosa, conforme al que s'establix en l'article 8, apartat, 2n.q), del Decret 121/2022, de 16 de setembre, del Consell, pel qual s'aprova el seu reglament orgànic i de funcionament, és procedent publicar en el Diari Oficial de la Generalitat Valenciana este acord, que figura com a annex a esta resolució.  
  
Castelló de la Plana, 26 de juny de 2024.- El president del Consell de l'Audiovisual de la Comunitat Valenciana: José María Vidal Beltrán.  
  
  
  
Acord 16/24 del Ple del Consell Audiovisual de la Comunitat Valenciana (CACV), pel qual es disposa l'execució de les sentències que afecten el concurs públic per a l'adjudicació de programes de televisió digital terrestre de cobertura local a la Comunitat Valenciana.  
  
Antecedents de fet  
I. Per mitjà de la Resolució d'1 de juliol de 2005, del conseller de Relacions Institucionals i Comunicació de la Generalitat Valenciana, es va convocar concurs públic, mitjançant procediment obert, per a l'adjudicació de programes de televisió digital terrestre de cobertura local a la Comunitat Valenciana, i es van aprovar els plecs de clàusules administratives particulars i de prescripcions tècniques pels quals havia de regir-se este concurs.  
II. La Sentència de 18 de juliol de 2012, de la Secció Sèptima de la Sala Contenciosa Administrativa del Tribunal Suprem, va estimar el recurs de cassació número 5128/2008, i va declarar la nul·litat de la Resolució de 30 de gener de 2006, dictada pel conseller de Relacions Institucionals i Comunicació de la Generalitat Valenciana, per la qual es van adjudicar les concessions, així com de la Resolució de 12 d'abril de 2006, de la Subsecretaria de la Presidència de la Generalitat, per delegació del president, que desestimava el recurs d'alçada interposat contra aquella.  
III. En execució de l'esmentada sentència, mitjançant la Resolució de 12 de febrer de 2013, del conseller de Presidència i Agricultura, Pesca, Alimentació i Aigua (DOGV 6972, 25.02.2013), es va ordenar la retroacció del procediment al moment anterior a la formulació per la mesa de contractació de la proposta d'adjudicació de les concessions, conservant les actuacions anteriors dutes a terme en el si d'este procediment.  
IV. Les concessions per a l'explotació dels programes de televisió digital terrestre amb cobertura local corresponents als lots 3, 11, 12, 10, 6, 14 i 4 es van adjudicar a través de diversos acords del Consell, que van ser objecte de recurs i estimats per sentències fermes del Tribunal Superior de Justícia de la Comunitat Valenciana, pendents d'execució. Són els següents:  
Lot 3 - Benidorm (canal 27 TL03A). Adjudicat per l'Acord de 8 de juliol de 2016 del Consell (DOGV 18.07.2016). Sentència TSJCV, Secció 5a, núm. 393, de 21.05.2019.  
Lot 11 - Ontinyent-Xàtiva (canal 45 TL03V). Adjudicat per l'Acord d'1 de juliol de 2016 del Consell (DOGV 15.07.2016). Sentència TSJCV, Secció 5a, núm. 393, de 21.05.2019.  
Lot 12 - Sagunt (canal 36 TL04V). Adjudicat per l'Acord de 22 d'abril de 2016, del Consell (DOGV 26.04.2016). Sentència TSJCV, Secció 5a, núm. 978, de 10.12.2019.  
Lot 10 - Alzira (canal 44 TL01V). Adjudicat per l'Acord de 4 d'agost de 2016 del Consell (DOGV 05.09.2016). Sentència TSJCV, Secció 5a, núm. 247, de 13.03.2020, i Sentència TSJCV, Secció 5a, núm. 338, de 13.05.2020.  
Lot 6 - Orihuela-Torrevieja (canal 54 TL07A). Adjudicat per l'Acord de 30 setembre de 2016 del Consell (DOGV 19.10.2016). Sentència TSJCV, Secció 5a, núm. 246, de 13.03.2020.  
Lot 14 - Torrent (canal 35 TL07V). Adjudicat per l'Acord de 22 d'abril de 2016, del Consell (DOGV 26.04.2016). Sentència TSJCV, Secció 5a, núm. 413, de 26.05.2020.  
Lot 4 - Elx (canal 45 TL05A). Adjudicat per l'Acord de 30 setembre de 2016 del Consell (DOGV 19.10.2016). Sentència TSJCV, Secció 5a, núm. 10, de 12.01.2022.  
  
Als anteriors fets els són aplicable els següents  
  
Fonaments de dret  
Primer. L'article 118 de la Constitució Espanyola i els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, establixen l'obligatorietat de compliment de les sentències i altres resolucions fermes dictades pels jutges i els tribunals de justícia.  
Segon. El Consell Audiovisual de la Comunitat Valenciana (CACV) és competent per a tramitar i resoldre els procediments de concessió pendents de resolució, i, per consegüent, ordenar l'execució de les sentències relacionades en l'apartat IV dels antecedents de fet, en virtut del que s'establix en els articles 1.1, 3.1, 5, 6.1.a i les disposicions transitòries primera i segona de la Llei 10/2018, de 18 de maig, de creació del Consell de l'Audiovisual de la Comunitat Valenciana; en l'article 4.1 de la Llei 1/2006, de 19 d'abril, de la Generalitat, del sector audiovisual, i en l'article 2.3 del Decret 4/2017, de 20 de gener, del Consell, pel qual es regulen els servicis i el Registre de Prestadors de Comunicació Audiovisual de la Comunitat Valenciana.  
  
Tercer. Les sentències l'execució de les quals ha de dur-se a terme determinen la nul·litat dels acords del Consell de dates 8 de juliol de 2016, 1 de juliol de 2016, 22 d'abril de 2016, 4 d'agost de 2016 i 30 de setembre de 2016, pels quals s'adjudiquen les concessions per a l'explotació de programes de televisió digital terrestre amb cobertura local dels canals següents: canal 27 TL03A, canal 45 TL03V, canal 36 TL04V, canal 44 TL01V, canal 54 TL07A, canal 35 TL07V i canal 45 TL05A.  
  
Quart. El concurs va ser convocat a l'empara de la legislació vigent en aquell moment en matèria de servicis de comunicació; en particular, els canals radioelèctrics objecte de la convocatòria estaven previstos en el Pla nacional de la televisió digital local, aprovat pel Reial decret 439/2004, de 12 de març, modificat pel Reial decret 2268/2004, de 3 de desembre.  
La disposició final tercera del Reial decret 391/2019, de 21 de juny, pel qual s'aprova el Pla tècnic nacional de la televisió digital terrestre i es regulen determinats aspectes per a l'alliberament del segon dividend digital, modifica el Pla tècnic nacional de la televisió digital local, aprovat pel Reial decret 439/2004, de 12 de març, abans esmentat, en relació amb els canals radioelèctrics planificats per al servici de televisió digital terrestre de cobertura insular i local.  
  
En l'annex III del Pla tècnic TDT es detallen els canals planificats abans de l'aprovació del Reial decret 391/2019 i els nous canals planificats amb la seua aprovació, que, pel que fa a l'objecte d'este concurs, són els següents:  
  
Referència Demarcació Canal anteriorment planificat Nou canal planificat amb el Reial decret 391/2019  
TL07A Orihuela-Torrevieja 54 46  
TL07V Torrent 35 27  
  
  
Quint. Ateses les modificacions legals que s'han produït, assenyalades en el fonament segon, la competència en matèria de comunicació audiovisual de la Generalitat passa a ser atribuïda al CACV, com a autoritat audiovisual independent, que exercix les seues funcions en l'àmbit de la prestació dels servicis de televisió gestionats en virtut de qualsevol títol habilitant, per la qual cosa resulta procedent efectuar una modificació en la composició de la mesa, amb vista que s'adeqüe a l'estructura i la situació existents en l'actualitat, així la composició de la mesa de contractació ha d'adequar-se a les previsions reglamentàries previstes en l'article 13.2 del Decret 4/2017, de 20 de gener, del Consell.  
Per tot el que s'ha exposat anteriorment, i a proposta de la Comissió de Televisió, Llicències i Continguts, el Ple del CACV adopta per unanimitat el següent acord:  
  
Primer  
Disposar l'execució de la sentència del TSJCV, Secció 5a, núm. 393, de 21.05.2019, que ordena la retroacció del procediment administratiu a fi que la Mesa de Valoració i Contractació procedisca a la completa valoració dels apartats de les bases de la convocatòria i, una vegada verificat, continue el procediment. (lot 3 - Benidorm, canal 27 TL03A i lot 11 - Ontinyent-Xàtiva, canal 45 TL03V).  
  
Segon  
Disposar l'execució de la sentència del TSJCV, Secció 5a, núm. 978, de 10.12.2019, que ordena la retroacció del procediment administratiu seguit a fi que la mesa de contractació valore els apartats tecnològic, econòmic i de programació que consten en la clàusula 24 del PCAP quant al lot 12 - Sagunt (canal 36 TL04V). És factible efectuar eixa valoració al través dels subcriteris ja fixats en este procediment de contractació.  
  
Tercer  
Disposar l'execució de la sentència del TSJCV, Secció 5a, núm. 247, de 13.03.2020, que ordena la retroacció del procediment administratiu a fi que la mesa de contractació valore els apartats tecnològic, econòmic i de programació que consten en la clàusula 24 del PCAP quant al lot 10 - Alzira (canal 44 TL01V). És factible efectuar eixa valoració al través dels subcriteris ja fixats en este procediment de contractació.  
  
Quart  
Disposar l'execució de la sentència del TSJCV, Secció 5a, núm. 338, de 13.05.2020, que ordena la retroacció del procediment administratiu a fi que la mesa de contractació valore els apartats tecnològic, econòmic i de programació que consten en la clàusula 24 del PCAP quant al lot 10 - Alzira (canal 44 TL01V).  
  
Quint  
Disposar l'execució de la sentència del TSJCV, Secció 5a, núm. 246, de 13.03.2020, que ordena retrotraure el procediment administratiu. I això a fi que la mesa de contractació valore els apartats tecnològic, econòmic i de programació que consten en la clàusula 24 del PCAP, quant al lot 6 - Orihuela-Torrevieja (canal 54 TL07A - actual canal 46 TL07A). És factible efectuar eixa valoració al través dels subcriteris ja fixats en este procediment de contractació.  
  
Sext  
Disposar l'execució del TSJCV, Secció 5a, núm. 413, de 26.05.2020, que ordena retrotraure les actuacions a fi que la mesa de contractació valore els apartats tecnològic, econòmic i de programació que consten en la clàusula 24 del PCAP quant al lot 14 - Torrent (canal 35 27TL07V - actual canal 27TL07V).  
  
Sèptim  
Disposar l'execució de la sentència del TSJCV, Secció 5a, núm. 10, de 12.01.2022, que ordena retrotraure les actuacions al moment previ a la primera reunió de la mesa de contractació posterior a la Resolució de data 12.02.2013, a fi que esta mesa de contractació procedisca a elevar la corresponent proposta d'adjudicació degudament motivada d'acord amb la tramitació de l'expedient instruït.  
  
Octau  
Adequar la composició de la mesa de contractació al que es preveu en l'article 13.2 del Decret 4/2017, de 20 de gener, del Consell, pel qual es regulen els servicis i el Registre de Prestadors de Comunicació Audiovisual de la Comunitat Valenciana, i, en conseqüència, modificar la clàusula 20 del plec de clàusules administratives particulars del concurs per a l'adjudicació de concessions per a l'explotació de programes del servici de televisió digital terrestre amb cobertura local a la Comunitat Valenciana, convocat mitjançant la Resolució d'1 de juliol de 2005, publicada en el DOGV número 5042, de 5 de juliol de 2005, que queda redactada de la manera següent:  
«De conformitat amb el que es disposa en l'article 13 del Decret 4/2017, de 20 de gener, del Consell, pel qual es regulen els servicis i el Registre de Prestadors de Comunicació Audiovisual de la Comunitat Valenciana, es designa les persones següents:  
  
Titulars:  
Presidència: la persona titular de la Secretaria General del CACV.  
Secretaria: la persona titular de la direcció del Servici de Règim Jurídic del CACV i amb titulació de llicenciatura o grau en Dret.  
Vocal: La persona titular de la direcció del Servici de Gestió Econòmica i Pressupostària del CACV.  
Vocal: la persona titular de l'Àrea Jurídica del CACV.  
Vocal: una persona pertanyent al cos funcionarial de l'Advocacia de la Generalitat, a proposta d'esta.  
Vocal: una persona pertanyent al cos funcionarial d'ntervenció i auditoria de la Generalitat, a proposta d'esta.  
Vocal: una persona funcionària adscrita al cos superior tècnic d'enginyeria de telecomunicació o al de gestió en enginyeria tècnica de telecomunicacions de l'Administració de la Generalitat, a proposta de l'òrgan convocant i de l'òrgan amb competències en matèria d'infraestructures i xarxes de telecomunicació.  
  
Suplents:  
Presidència: la persona titular de la direcció del Servici de Contractació i Personal del CACV.  
Secretaria: la persona titular de la direcció del Servici de Registre de Prestadors i amb titulació de llicenciatura o grau en Dret.  
Vocal: la persona titular de la direcció de la Unitat de Gestió Econòmica i Pressupostària del CACV.  
Vocal: la persona titular de la direcció de la Unitat de Contractació i Personal del CACV.  
Vocal: una persona pertanyent al cos funcionarial de l'Advocacia de la Generalitat, a proposta d'esta.  
Vocal: una persona pertanyent al cos funcionarial d'intervenció i auditoria de la Generalitat, a proposta d'esta.  
Vocal: una persona funcionària adscrita al cos superior tècnic d'enginyeria de telecomunicació o al de gestió en enginyeria tècnica de telecomunicacions de l'Administració de la Generalitat, a proposta de l'òrgan convocant i de l'òrgan amb competències en matèria d'infraestructures i xarxes de telecomunicació.»  
  
Nové  
Autoritzar el president del CACV per a la realització de totes les actuacions necessàries per al compliment d'este acord.  
  
Dècim  
Ordenar la publicació del present acord en el Diari Oficial de la Generalitat Valenciana.